વસ્ત્રાલની 38 વર્ષીય ટ્યૂશન શિક્ષિકા મનીષા જોષીએ અમદાવાદની સેશન્સ કોર્ટમાં કાયમી જામીન મેળવવા અરજી કરી છે. આજે શિક્ષિકાએ પોતાને વાઇની બીમારી હોવાથી અને પરિવારમાં બે સંતાનો તથા વૃદ્ધ સાસુની દેખરેખની જવાબદારી હોવાનું કહી જામીન માન્યા રાખવા અપીલ કરી છે. સાથે જ તેણે દાવો કર્યો છે કે, તે મહિલા હોવાથી તેની સામે પોક્સોની કલમ લાગુ પડતી નથી. ઉલ્લેખનીય છે કે શિક્ષિકા 15 વર્ષના વિદ્યાર્થીને પ્રેમજાળમાં ફસાવી ભગાડી ગયેલી. વસ્ત્રાલની 38 વર્ષિય ટ્યૂશન શિક્ષિકા 11 દિવસ બાદ ઝડપાઈ હતી. અને આ બંને જણા મુંબઈ, રાજસ્થાન અને માઉન્ટ આબુમાં રહ્યા પછી રૂપિયા ખલાસ થઈ જતાં અમદાવાદ આ‌વ્યાં હતાં અને પોલીસે વસ્ત્રાલ રિંગ રોડ પરથી રામોલ પોલીસે બંનેને પકડી લીધાં હતાં.